CELEX: 52021DP0232
Language: lt
Date: 1621296000000
Title: Europos Parlamento sprendimas neprieštarauti 2021 m. kovo 24 d. Komisijos deleguotajam reglamentui, kuriuo dėl metinių priežiūros mokesčių, kuriuos Europos vertybinių popierių ir rinkų institucija sandorių duomenų saugykloms taiko 2021 m., iš dalies keičiami deleguotieji reglamentai (ES) Nr. 1003/2013 ir (ES) 2019/360 (C(2021)01874 – 2021/2617(DEA))

2022 1 12   
            
            
               LT
            
            
               Europos Sąjungos oficialusis leidinys
            
            
               C 15/249
            
         
      P9_TA(2021)0232
      Neprieštaravimas deleguotajam aktui: metiniai priežiūros mokesčiai, kuriuos ESMA sandorių duomenų saugykloms taiko 2021 m.
      Europos Parlamento sprendimas neprieštarauti 2021 m. kovo 24 d. Komisijos deleguotajam reglamentui, kuriuo dėl metinių priežiūros mokesčių, kuriuos Europos vertybinių popierių ir rinkų institucija sandorių duomenų saugykloms taiko 2021 m., iš dalies keičiami deleguotieji reglamentai (ES) Nr. 1003/2013 ir (ES) 2019/360 (C(2021)01874 – 2021/2617(DEA))
      (2022/C 15/38)
      
         Europos Parlamentas,
      
      
                  —
               
               
                  atsižvelgdamas į Komisijos deleguotąjį reglamentą (C(2021)01874),
               
            
                  —
               
               
                  atsižvelgdamas į Komisijos 2021 m. kovo 25 d. laišką, kuriame ji prašo Parlamento pareikšti, kad jis neprieštaraus deleguotajam reglamentui,
               
            
                  —
               
               
                  atsižvelgdamas į Ekonomikos ir pinigų politikos komiteto 2021 m. gegužės 11 d. laišką Komitetų pirmininkų sueigos pirmininkui,
               
            
                  —
               
               
                  atsižvelgdamas į Sutarties dėl Europos Sąjungos veikimo 290 straipsnį,
               
            
                  —
               
               
                  atsižvelgdamas į 2012 m. liepos 4 d. Europos Parlamento ir Tarybos reglamentą (ES) Nr. 648/2012 dėl ne biržos išvestinių finansinių priemonių, pagrindinių sandorio šalių ir sandorių duomenų saugyklų (1) (ERIR), ypač į jo 72 straipsnio 3 dalį ir 82 straipsnio 6 dalį,
               
            
                  —
               
               
                  atsižvelgdamas į 2015 m. lapkričio 25 d. Europos Parlamento ir Tarybos reglamentą (ES) 2015/2365 dėl vertybinių popierių įsigijimo finansavimo sandorių ir pakartotinio naudojimo skaidrumo ir kuriuo iš dalies keičiamas Reglamentas (ES) Nr. 648/2012 (2), ypač į jo 11 straipsnio 2 dalį ir 30 straipsnio 5 dalį,
               
            
                  —
               
               
                  atsižvelgdamas į Darbo tvarkos taisyklių 111 straipsnio 6 dalį,
               
            
                  —
               
               
                  atsižvelgdamas į Ekonomikos ir pinigų politikos komiteto rekomendaciją dėl sprendimo,
               
            
                  —
               
               
                  atsižvelgdamas į tai, kad per Darbo tvarkos taisyklių 111 straipsnio 6 dalies trečioje ir ketvirtoje įtraukose nustatytą terminą, kuris pasibaigė 2021 m. gegužės 18 d., nebuvo pareikšta prieštaravimų,
               
            
                  A.
               
               
                  kadangi Europos vertybinių popierių ir rinkų institucija (ESMA) sandorių duomenų saugykloms išduoda veiklos leidimus ir prižiūri, ar jos laikosi atitinkamų norminių reikalavimų. kadangi sandorių duomenų saugyklos ESMA moka vienkartinį registracijos mokestį ir metinį priežiūros mokestį; kadangi nuo 2021 m. sausio 1 d. Sąjungos sandorių duomenų saugyklų padėtis labai pasikeitė, nes tik dvi iš keturių sandorių duomenų saugyklų, kurios buvo įsteigtos Jungtinėje Karalystėje iki 2021 m. sausio 1 d., perkėlė savo veiklą į Sąjungą, kad toliau teiktų savo paslaugas Sąjungoje, Sąjungoje įsteigdamos naujus subjektus, todėl esama mokesčių apskaičiavimo metodika tapo nesuderinama su vyraujančiais mokesčių apskaičiavimo principais;
               
            
                  B.
               
               
                  kadangi siekiant užtikrinti, kad visos Sąjungos sandorių duomenų saugyklos mokėtų priežiūros mokesčius, kurie atitiktų faktinę jų apyvartą Sąjungoje 2021 m., į kiekvieną iš dviejų deleguotųjų reglamentų įtrauktas naujas straipsnis, kuriame, siekiant geriau atspindėti Sąjungos sandorių duomenų saugyklų patiriamus pokyčius, nustatytas specialus bazinis laikotarpis, pagal kurį apskaičiuojama apyvarta, kuri turi būti imama pagrindu apskaičiuojant sandorių duomenų saugyklų 2021 m. ESMA mokėtinus metinius mokesčius;
               
            
                  C.
               
               
                  kadangi deleguotasis reglamentas turėtų įsigalioti skubos tvarka, kad Sąjungos sandorių duomenų saugyklų veiklai būtų suteiktas patikimas teisinis pagrindas, būtų užtikrintas aiškumas, reikalingas planuojant biudžetą, ir kuo labiau sumažintas bet koks galimas poveikis jų veiklai dėl skirtingo skaičiavimo, palyginti su 2020 m.;
               
            
               
                  1.
               
               
                  pareiškia, kad neprieštarauja deleguotajam reglamentui;
               
            
               
                  2.
               
               
                  paveda Pirmininkui perduoti šį sprendimą Tarybai ir Komisijai.
               
            
         (1)  OL L 201, 2012 7 27, p. 1.
      
         (2)  OL L 337, 2015 12 23, p. 1.